Official Journal L 188 , 29/07/1993 P. 0032 - 0037

Finnish special edition: Chapter 7 Volume 4 P. 0238

Swedish special edition: Chapter 7 Volume 4 P. 0238



Id-Direttiva tal-Kunsill 93/33/KEE ta' l-14 ta' Ġunju 1993 dwar l-apparat protettiv maħsuba biex jipprevjienu l-użu mhux awtorizzat ta' vetturi b'żewġ jew bi tliet roti IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 100a tiegħu, Wara li kkunsidra d-Direttiva tal-Kunsill 92/61/KEE tat-30 ta' Ġunju 1992 dwar l-approvazzjoni tat-tip ta' vetturi b'żewġ jew bi tliet roti [1], Wara li kkunsidra l-proposta mill-Kummissjoni [2], B'kooperazzjoni tal-Parlament Ewropew [3], Wara li kkunsidra l-opinjoni tal-Kumitat Ekonomiku u Soċjali [4], Billi s-suq intern jinkludi żona mingħajr fruntieri interni li fiha l-moviment liberu ta' merkanzija, persuni, servizzi u kapital huwa assigurat; billi miżuri meħtieġa għal dak l-iskop għandhom ikunu adottati; Billi, f'dak li jirrigwardja l-apparati protettivi intenzjonati biex jipprevjienu l-użu mhux awtorizzat, f'kull Stat Membru, vetturi b'żewġ jew bi tliet roti għandhom juru ċerti karatteristiċi tekniċi stabbiliti minn disposizzjonijiet obbligatorji li jiddiferixxu minn Stat Membru għal ieħor; billi bħala riżultat tad-differenzi tagħhom, disposizzjonijiet simili joħolqu barriera għal kummerċ ġewwa l-Komunità; Billi dawn l-ostakoli għall-istabbiliment u l-operat tas-suq intern jistgħu jitneħħew jekk l-istess ħtiġiet ikunu adottati mill-Istati Membri kollha minflok ir-regoli nazzjonali tagħhom; Billi huwa meħtieġ li jitfasslu ħtiġiet armonizzati li jikkonċernaw l-apparati ta' protezzjoni maħsuba biex jipprevjienu l-użu mhux awtorizzat ta' vetturi b'żewġ jew bi tliet roti biex jagħmluha possibbli li l-proċeduri ta' l-approvazzjoni tat-tip u l-approvazzjoni tal-komponent tat-tip stabbiliti fid-Direttiva 92/61/KEE jkunu applikati għal kull tip ta' vettura simili. Billi, meta tqis l-iskala u l-impatt ta' l-azzjoni proposta fis-settur f'dan il-każ, il-miżuri tal-Komunità koperti b'din id-Direttiva huma meħtieġa, fil-fatt essenzjali, biex jinkiseb il-għan maħsub, li huwa li tkun stabbilita l-approvazzjoni tat-tip ta' vettura tal-Komunità; billi dak l-għan ma jistax jintlaħaq b'mod xieraq mill-Istati Membri b'mod individwali; Billi biex ikun iffaċilitat l-aċċess għas-swieq ta' pajjiżi li mhumiex fil-Komunità jidher li hu meħtieġ li tkun stabbilita ekwivalenza bejn il-ħtiġiet ta' din id-Direttiva u dawk tar-Regolament Nru 62 tal-Kummissjoni Ekonomika tan-Nazzjonijiet Uniti għall-Ewropa, ADOTTA DIN ID-DIRETTIVA: Artikolu 1 Din id-Direttiva u l-Annessi tagħha japplikaw għall-apparat protettiv maħsuba biex jipprevjienu l-użu mhux awtorizzat ta' kull tip ta' vetturi kif definiti fl-Artikolu 1 tad-Direttiva 92/61/KEE. Artikolu 2 Il-proċedura għall-għoti ta' l-approvazzjoni tal-komponent tat-tip fir-rigward ta' l-apparat protettiv maħsuba biex jipprevjienu l-użu mhux awtorizzat ta' tip ta' vettura b'żewġ jew bi tliet roti u l-kondizzjonijiet li jirregolaw il-moviment liberu ta' vetturi simili għandhom ikunu stabbiliti fil-Kapitoli II u III tad-Direttiva 92/61/KEE. Artikolu 3 Bi qbil ma' l-Artikolu 11 tad-Direttiva 92/61/KEE, l-ekwivalenza bejn il-ħtiġiet stabbiliti f'din id-Direttiva u dawk stabbiliti bir-Regolamenti NU/EKE Nru 62 (E/EKE/TRANS/505 - Add. 61/Amend. 1) hija hawnhekk rikonoxxuta. L-awtoritajiet ta' l-Istati Membri li jagħtu l-approvazzjoni tal-komponent tat-tip għandhom jaċċettaw l-approvazzjonijiet mogħtija b'konformità mal-ħtiġiet tar-Regolament Nru 62 imsemmi hawn fuq kif ukoll il-marki ta' l-approvazzjoni tal-komponent tat-tip bħala alternattiva għall-approvazzjonijiet korrispondenti mogħtija bi qbil ma' din id-Direttiva. Artikolu 4 Din id-Direttiva tista' tiġi emendata bi qbil ma' l-Artikolu 13 tad-Direttiva 70/156/KEE [5] sabiex: - tikkunsidra l-emendi li jista' jkun hemm għar-Regolament EKE tan-Nazzjonijiet Uniti msemmi fl-Artikolu 3, - taddatta l-Anness għall-progress tekniku. Artikolu 5 1. L-Istati Membri għandhom jadottaw u jippubblikaw id-disposizzjonijiet meħtieġa biex ikunu konformi ma' din id-Direttiva mhux aktar tard mill-14 ta' Diċembru 1994. Huma għandhom minnufih jinformaw lill-Kummissjoni dwar dan: Meta l-Stati Membri jadottaw dawn id-disposizzjonijiet, għandu jkun fihom referenza għal din id-Direttiva jew ikollhom magħhom referenza bħal din fl-okkażjoni tal-pubblikazzjoni uffiċjali tagħhom. Il-metodi ta' kif issir referenza bħal din għandhom ikunu stabbiliti mill-Istati Membri. Mid-data msemmija fl-ewwel subparagrafu l-Istati Membri ma jistgħux, għal raġunijiet konnessi ma' l-apparat protettiv intenzjonat biex jipprevjieni l-użu mhux awtorizzat, jimpedixxu d-dħul inizjali fis-sevizz ta' vetturi li huma konformi ma' din id-Direttiva. Huma għandhom japplikaw id-disposizzjonijiet li hemm referenza dwarhom fl-ewwel subparagrafu mill-14 ta' Ġunju 1995. 2. L-Istati Membri għandhom jikkomunikaw lill-Kummissjoni t-testi tad-disposizzjonijiet tal-liġi nazzjonali li jadottaw fil-qasam irregolat b'din id-Direttiva. Artikolu 6 Din id-Direttiva hija indirizzata lill-Istati Membri. Magħmula fil-Lussemburgu, fl-14 ta' Ġunju 1993. Għall-Kunsill Il-President J. TRØJBORG [1] ĠU L 225, 10.8.1992, p. 72. [2] ĠU C 293, 9.11.1992, p. 32. [3] ĠU C 337, 21.12.1992, p. 103, u ĠU C 176, 28.6.1993. [4] ĠU C 73, 15.3.1993, p. 22. [5] ĠU L 42, 23.2.1970, p. 1. Id-Direttiva kif l-aħħar emendata bid-Direttiva 92/53/KEE (ĠU L 225, 10.8.1992, p. 1). -------------------------------------------------- ANNESS I SKOP - DEFINIZZJONIJIET - ĦTIĠIET SPEĊIFIĊI U ĠENERALI 1. SKOP 1.1. Din id-Direttiva tapplika għal apparati protettivi intenzjonati biex jipprevjienu l-użu mhux awtorizzat ta' vetturi b'żewġ roti b'sidecar jew mingħajrha u vetturi bi tliet roti. 2. DEFINIZZJONIJIET 2.1. Għall-iskopijiet ta' din id-Direttiva: 2.2. "approvazzjoni tal-komponent tat-tip" tfisser l-approvazzjoni ta' komponent tat-tip f'dak li jirrigwardja l-protezzjoni kontra l-użu mhux awtorizzat ta' tip ta' vettura; 2.3. "tip ta" vettura' jfisser vetturi mhux neċessarjament differenti minn xulxin, u b'mod partikolari fir-rigward ta' l-aspetti li ġejjin: 2.3.1. l-informazzjoni li tikkonċerna t-tip ta' vettura pprovduta mill-manifattur; 2.3.2. l-arranġamenti u l-għamla meħuda mill-komponent jew komponenti tal-vettura li fuqha l-apparat protettiv ikun jaġixxi; 2.3.3. tip ta' apparat protettiv; 2.4. "apparat protettiv" tfisser sistema maħsuba biex tipprevjieni l-użu mhux awtorizzat ta' vettura billi b'mod ċert issakkar l-istering u/jew it-trasmissjoni; dik is-sistema tista': 2.4.1. taġixxi biss u b'mod pożittiv fuq l-istering, (apparat tip-1); 2.4.2. taġixxi b'mod pożittiv fuq l-istering fl-istess ħin ma' l-apparat li jitfi l-magna tal-vettura (apparat tip-2); 2.4.3. meta mħaddma minn qabel, taġixxi fuq l-istering fl-istess ħin ma' l-apparat li jitfi l-magna tal-vettura (apparat tip-3); 2.4.4. taġixxi b'mod pożittiv fuq it-trasmissjoni (apparat tip-4); 2.5. "apparat ta" l-istering' tfisser il-kontroll ta' l-istering (maqbad ta' l-idejn jew rota li ddawwar), li steering head u xi partijiet ta' l-aċċessorji jew komponenti oħra li għandhom x'jaqsmu direttament mal-effiċjenza ta' l-apparat protettiv; 2.6. "għaqda" tfisser varjant intenzjonat u prodott speċjalment għal dan l-użu ta' sistema ta' tiskir li, meta attwata kif xieraq, tippermetti l-imsemmija sistema ta' tiskir li topera; 2.7. "ċavetta" tfisser kull xorta ta' apparat iddisinjat u mmanifatturat sabiex jattwa s-sistema ta' tiskir li hi stess tkun ġiet iddisinjata u mmanifatturata biex tkun attivata biss b'dak l-apparat. 3. ĦTIĠIET ĠENERALI 3.1. Il-vetturi kollha b'żewġ jew bi tliet roti, bl-eċċezzjoni tal-motorini bil-pedali, għandhom ikollhom iffittjat apparat protettiv maħsub biex jipprevjieni l-użu mhux awtorizzat li jilħaq il-ħtiġiet li hemm f'din id-Direttiva. Meta l-apparat intenzjonat biex jipprevjieni l-użu mhux awtorizzat ikun iffittjat fuq motorini bil-pedali, għandu jilħaq il-ħtiġiet li hemm f'din id-Direttiva. 3.2. L-apparat protettiv għandu jkun tali li: 3.2.1. ikun meħtieġ biex ma jħallihx li jiffunzjona hekk li ma tkunx tista' ddawwar, issuq u tmexxi l-vettura fid-dritt 'il quddiem; 3.2.2. ikun meħtieġ, fil-każ ta' apparat protettiv tip-4, li tirrendih li ma' jaħdimx biex tirrilaxxja t-trasmissjoni. Jekk dan l-apparat ikun operat mill-kontroll ta' l-ipparkjar għandu jaħdem fl-istess ħin bħall-apparat li jwaqqaf il-magna tal-vettura; 3.2.3. iċ-ċavetta tkun tista' titneħħa biss meta l-lukkett ikun kompletament ingaġġat jew imneħħi. Għandu jkun impossibbli li takkwista l-pożizzjoni intermedjarja taċ-ċavetta li tista' sussegwentament torbot is-sokor, ukoll jekk iċ-ċavetta għall-apparat protettiv tkun imdaħħla. 3.3. Il-ħtiġiet stabbiliti fis-sezzjoni 3.2 għandhom jintlaħqu bil-manipulazzjoni taċ-ċavetta darba biss. 3.4. L-apparat protettiv li hemm referenza dwaru fis-sezzjoni 3.2 u l-partijiet li dan jikkontrolla fil-vettura għandhom ikunu ddisinjati b'tali mod li jkun impossibbli li malajr u mingħajr ma tiġbed l-attenzjoni, li tiftħu, tirrendih ma jaħdimx jew tiddistruġġih, per eżempju bl-użu ta' għodda ordinarja u rħisa, apparat jew strumenti li huma faċli li jinħbew. 3.5. L-apparat protettiv għandu jifforma parti mit-tagħmir oriġinali tal-vettura (jiġifieri għandu jkun iffittjat mill-manifattur qabel il-bidu tal-bejgħ bl-imnut). Is-sokra għandha tkun imwaħħla tajjeb ma' l-apparat protettiv. (Jekk is-sokra tkun tista' tinqala' billi tuża ċ-ċavetta wara li tneħħi l-għata jew xi apparat ieħor li jżommha, dan ma jkunx f'kunflitt mal-ħtiġiet.) 3.6. Is-sistema ta' sokor biċ-ċavetta għandha tinkorpora ta' l-anqas 1000 modi differenti ta' sokor jew kwantità ekwivalenti għan-numru ta' vetturi mibnija kull sena jekk dak in-numru huwa anqas minn 1000. Il-frekwenza tal-modi differenti għal ċertu tip ta' vettura għandu jkun bejn wieħed u ieħor 1 kull 1000. 3.7. Iċ-ċavetta u l-kodiċi tas-sokor m'għandhomx ikunu fejn jidhru. 3.8. Is-sokra għandha tkun iddisinjata, immanifatturata u installata b'tali mod li ma jkunx possibbli li ddawwar iċ-ċilindru meta tkun fil-pożizzjoni msakkra billi tuża forza ta' anqas minn 0,245 m daN b'xi ħaġa oħra apparti milli biċ-ċavetta t-tajba, u 3.8.1. jekk iċ-ċilindru jkun tat-tip pin, li ma jkunx hemm aktar minn żewġ minċotti identiċi li jaħdmu fl-istess direzzjoni, biswit xulxin u mhux aktar minn 60 % ta' minċotti identiċi, jew 3.8.2. jekk iċ-ċilindru huwa tat-tip disc, li ma jkunx hemm aktar minn żewġ minċotti identiċi biswit xulxin li jaħdmu fl-istess direzzjoni, u mhux aktar minn 50 % ta' minċotti identiċi. 3.9. L-apparat protettiv għandhom ikunu tali li, meta wieħed isuq il-vettura u l-magna tkun taħdem ma jkunx hemm il-probabbilità ta' ġammjar aċċidentali li jista', b'mod partikolari jikkostitwixxi perikolu għas-sigurtà. 3.10. Jekk huwa tat-tip 1, 2 jew 3, ġaladarba jkun ġie armat, l-apparat protettiv għandu, mingħajr xi ħsara għall-apparat ta' l-istering li x'aktarx inaqqas is-sigurtà, ikun jista' jiflaħ għall-applikazzjoni fiż-żewġ direzzjonijiet u permezz tal-kondizzjonijiet statiċi ta' forza ta' 20 m daN matul il-fus taż-żarżur ta' l-istering. 3.11. Jekk huwa tat-tip 1, 2 jew 3 l-apparat protettiv għandu jkun iddisinjat b'tali mod li l-istering jista' jkun imsakkar biss f'angolu ta' l-anqas ta' 20° lejn ix-xellug u/jew il-lemin b'relazzjoni tal-pożizzjoni dritta 'l quddiem. 3.12. Fil-pożizzjoni msakkra, l-apparat protettiv għandu, fil-każ ta' l-apparati tip-4, meta l-forza massima tal-mutur li jiġbed tkun applikata, tipprevjieni t-tidwir tad-drive wheel. 4. ĦTIĠIET SPEĊIFIĊI 4.1. B'żieda mal-ħtiġijiet ġenerali stabbiliti fis-sezzjoni 3 l-apparat protettiv għandu wkoll iħares il-ħtiġiet speċifiċi elenkati hawn taħt: 4.1.1. m'għandux ikun possibbli fil-każ ta' apparat protettiv tat-tip-1 jew tip-2 li tkun attwata s-serratura apparti milli bl-użu taċ-ċavetta, l-apparat ta' l-istering kif definit fis-sezzjoni 2.5 ikun fil-pożizzjoni ġusta biex jinqbad il-lukkett fix-xaqq korrispondenti; 4.1.2. fil-każ ta' apparat protettiv tat-tip-3 m'għandux ikun possibbli li wieħed iħejji minn qabel il-lukket permezz ta' azzjoni minn naħa ta' min juża l-vettura flimkien ma' jew b'żieda mat-tidwir taċ-ċavetta. Apparti mill-kondizzjonijiet li hemm provvediment dwarhom fis-sezzjoni 3.2.3 m'għandux ikun possibbli li wieħed ineħħi ċ-ċavetta ġaladarba l-lukket ikun diġà mqabbad; 4.2. m'għandux ikun possibbli li wieħed iħaddem il-lukket fl-apparat protettiv tat-tip-2 u t-tip-3 jekk l-apparat ikun f'pożizzjoni li tippermetti li l-magna tal-vettura tkun imqabbda; 4.3. meta l-apparat protettiv tip-3 ikun attivat m'għandux ikun possibbli li wieħed jimpedixxi lill-apparat imsemmi milli jaħdem; 4.4. apparat protetiv tat-tip-3 għandu jibqa fi stat tajjeb ta' l-operat u b'mod partikolari għandu jkompli jħares l-ħtiġiet stabbiliti fis-sezzjonijiet 3.8, 3. 9, 3.10 u 4.3 wara li jkunu ġew soġġetti għal 2500 ċiklu ta' tiskir f'kull direzzjoni fit-test speċifikat fl-Anness II. -------------------------------------------------- ANNESS II TEST TA' KONSUM BL-UŻU FUQ APPARAT PROTETTIV TAT-TIP 3 1. APPARAT TAT-TEST 1.1. L-apparat tat-test jikkonsisti fi: 1.1.1. tagħmir li fuqu l-kampjun ta' l-unità ta' l-istering mgħammar b'apparat protettiv kif definit fis-sezzjoni 2.4 fl-Anness I jista' jkun immontat; 1.1.2. sistema biex tħaddem u tirrilaxxa l-apparat, inkluż l-użu taċ-ċavetta; 1.1.3. sistema ddisinjata biex iddawwar iż-żarżur ta' l-istering b'relazzjoni ma' l-apparat protettiv. 2. METODU TAT-TEST 2.1. Kampjun ta' l-unità ta' l-istering mgħammar bl-apparat protettiv ikun immuntat fuq it-tagħmir imsemmi fis-sezzjoni 1.1.1. 2.2. Ċiklu ta' testijiet imbagħad jinvolvi dawn l-operazzjonijiet: 2.2.1. pożizzjoni tat-tqabbid tal-magna: l-apparat protettiv ikun diżattivat u ż-żarżur ta' l-istering imqiegħed f'pożizzjoni li tipprevjieni l-attivazzjoni ta' l-apparat protettiv; 2.2.2. attivar: l-apparat protettiv ikun attivat bit-tidwir taċ-ċavetta; 2.2.3. attivazzjoni: iż-żarżur ta' l-istering ikun imdawwar b'tali mod li l-forza applikata fuqu meta l-apparat protettiv ikun attivat tkun ta' 5,88 Nm ± 0,25; 2.2.4. diżattivazzjoni: l-apparat protettiv ikun diżattivat bil-mezzi normali, il-forza tiġi mnaqqsa għal 0 biex tħaffef id-diżattivazzjoni; 2.2.5. pożizzjoni ta' ritorn: iż-żarżur ta' l-istering ikun imdawwar sakemm jilħaq pożizzjoni li ma tippermettix li jitħaddem l-apparat protettiv; 2.2.6. dawrien fil-pożizzjoni opposta: l-operazzjonijiet imsemmija fid-Dettalji 2.2.2, 2.2.3, 2.2.4 u 2.2.5 jiġu rripetuti, iżda fid-direzzjoni opposta ta' dawrien taż-żarżur ta' l-istering 2.2.7. l-intervall bejn żewġ attivazzjonijiet suċċessivi ta' l-apparat għandu jkun ta' l-anqas ta' 10 sekondi; 2.3. iċ-ċiklu ta' konsum bl-użu għandu jkun irrepetut in-numru ta' drabi li hemm provvediment dwaru fis-sezzjoni 4.4 ta' l-Anness I -------------------------------------------------- ANNESS III --------------------------------------------------